stanford-oval/wikipedia huggingface dataset:
Sparks Fly
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Sparks Fly" בוצע באצטדיון ניסאן בנאשוויל, טנסי, ב-5 במאי 2023. לפני ביצוע השיר, סוויפט רמזה לקהל על הפתעה שתכננה, ורמזה על אהבתה לתכנון הפתעות למעריצים שלה. לאחר מכן היא חשפה על המסך ש-Speak Now (Taylor's Version) תצא לאור ב-7 ביולי של אותה השנה.
מיקומי שיא

|   ‏‏‏  מצעדים ודירוגים (2010–2011)> מדינה |   ‏‏‏  מצעדים ודירוגים (2010–2011)> מצעד |   ‏‏‏  מצעדים ודירוגים (2010–2011)> מיקום שיא |   ‏‏‏  מצעדים ודירוגים (2010–2011)>  |
| --- | --- | --- | --- |
|  אוסטרליה | מצעד הסינגלים האוסטרלי | 97 |  |
|  ארצות הברית | בילבורד הוט 100 | 17 |  |
|  ארצות הברית | מצעד שירי הקאנטרי | 1 |  |
|  קנדה | קנדה הוט 100 | 28 |  |
|  קנדה | מצעד שירי הקאנטרי | 3 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הקאנטרי | 37 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה | 1,100,000 |
Sparks Fly (Taylor's Version)

| --- | --- |
 שיר בביצוע טיילור סוויפט
 מתוך האלבום Speak Now (Taylor's Version)
 יצא לאור:  7 ביולי 2023
 תאריך הקלטה:  2022–2023
 סוגה:  קאנטרי פופ • פופ רוק
 שפה:  אנגלית
 אורך:  4:21
 חברת תקליטים:  ריפבליק
 כתיבה:  טיילור סוויפט
 הפקה:  טיילור סוויפט, כריסטופר רו
לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג.
"Sparks Fly (Taylor's Version)" (בעברית: "נִיצוֹצוֹת עָפִים (גרסתה של טיילור)") היא הקלטה חוזרת של "Sparks Fly". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי Speak Now (Taylor's Version), ההוצאה החוזרת של אלבומה משנת 2010.
Sparks Fly (Taylor's Version) > מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 20 |  |
|  אוסטרליה | מצעד הסינגלים האוסטרלי | 17 |  |
|  ארצות הברית | בילבורד הוט 100 | 22 |  |
|  ארצות הברית | מצעד שירי הקאנטרי | 8 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג הבריטי | 40 |  |
|  הפיליפינים | בילבורד הפיליפינים | 3 |  |
|  יוון | IFPI Greece | 80 |  |
|  ניו זילנד | המצעד הניו זילנדי הרשמי | 20 |  |
|  סינגפור | RIAS | 9 |  |
|  קוריאה הדרומית | סירקל צ'ארט | 179 |  |
|  קנדה | קנדה הוט 100 | 25 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 18 ביולי 2011 | רדיו קאנטרי | ביג משין |  |
| ארצות הברית | 10 באוגוסט 2011 | מהדורת תקליטור מיוחדת | ביג משין |  |
Viasat Film Action

| --- | --- |

 פרטי הערוץ
 מדינה:  הממלכה המאוחדת הממלכה המאוחדת
 תאריך השקה:  1 בספטמבר 2004
 בעלות:  Modern Times Group
 משרד ראשי:  לונדון
 אזור קליטה:  אוקראינה, ליטא, לטביה וסקנדינביה
 www.tv1000.no
Viasat Film Action הוא ערוץ טלוויזיה בתשלום בבעלות Viasat, המשדר סרטי אקשן. הערוץ נוסד בשנת 1989 בשם TV1000. בשנת 2012 שינו את שמו ל-Viasat Film, יחד עם יתר Viasat Film. הרשת מורכבת מחמישה ערוצי סרטים שונים.
הערוצים מופצים בחבילת הסרטים של Viasat.
הפצה

הערוץ הושק לראשונה בשוודיה, ולאחר מכן בדנמרק, נורווגיה ופינלנד. בתחילת 2004 הוא הושק גם בליטא, לטביה, אסטוניה, רוסיה, אוקראינה, קזחסטן, מולדובה ובלארוס.
היסטוריה וערוצים מקבילים

במקור כללה הרשת ערוץ אחד, TV1000. באמצע 1990 היא הורחבה עם עוד אחד, TV1000 Cinema. הערוץ הזה נסגר ב-2004 והוחלף בידי ארבעה ערוצי ז'אנר שונים, לצד הערוץ הכללי: TV1000 Nordic, TV1000 Action, TV1000 Family TV1000 Classic.
ערוץ Viasat Nordic הפסיק את שידוריו בשנת 2014 בגלל אחוזי צפייה נמוכים והוחלף בידי Viasat Comedy.
הערות שוליים

↑  הדף לא נמצא
↑  TV1000.no, wayback machine, ‏2004-11-27
↑  "Nyheter - www.altibox.no". www.altibox.no (באנגלית אמריקאית). נבדק ב-2017-12-14.
| ערוצי טלוויזיה בשוודיה |
| --- | --- | --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |  |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |  |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |  |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |  |
| Viacom | MTV • קומדי סנטרל • ניקלודיאון • ניק ג'וניור • Nicktoons |  |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |  |
סמליל הערוץ בשנים 2009-2012
The Prophecy

| --- | --- |

 שיר בביצוע טיילור סוויפט
 מתוך האלבום The Tortured Poets Department: The Anthology
 יצא לאור:  19 באפריל 2024
 תאריך הקלטה:  2022–2023
 שפה:  אנגלית
 אורך:  4:09
 חברת תקליטים:  ריפבליק רקורדס
 כתיבה:  טיילור סוויפט, ארון דסנר
 הפקה:  טיילור סוויפט, ארון דסנר
"The Prophecy" (בעברית: "הַנְּבוּאָה") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-26 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.
רקע

ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת 1989 (Taylor's Version) כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation‏ (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP‏ 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.
בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:
וכך אני בודקת את כל ההוכחות / סמל האצולה המוכתם שלי / המוזות שלי נרכשו כמו חבורות / הקמעות והקסמים שלי / צלילי הטיקטוק של פצצות האהבה / הוורידים שלי התמלאו בדיו שחור כזפת / הכל הוגן באהבה ובשירה...

בכבוד רב, יושבת ראש מחלקת המשוררים המעונים.
ב-19 באפריל הכריזה סוויפט בהפתעה על פרסומו של The Tortured Poets Department: The Anthology, אלבום המשך ל-The Tortured Poets Department.‏ "The Prophecy" הוכלל בגרסה זו כרצועה ה-26.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 34  |  |
|  עולמי | בילבורד גלובל ללא ארצות הברית | 48  |  |
|  אוסטרליה | מצעד הסינגלים האוסטרלי | 31  |  |
|  ארצות הברית | בילבורד הוט 100 | 32  |  |
|  ארצות הברית | מצעד שירי הסטרימינג | 28  |  |
|  ארצות הברית | מצעד השירים הדיגיטליים | 13  |  |
|  ניו זילנד | המצעד הניו זילנדי הרשמי | 37  |  |
|  קנדה | קנדה הוט 100 | 33  |  |
Word of Mouf

Word of Mouf הוא אלבום הסטודיו השני של הראפר האמריקני לודאקריס. חברת התקליטים דף ג'אם החליטה להוציא את האלבום מוקדם מהצפוי, מאחר שעותקים פיראטיים מרצועות האלבום הודלפו לרשת ולאתרים פופולריים, כמו LimeWire. האלבום מכר למעלה מ־280,000 עותקים בשבוע הראשון ליציאתו, והגיע למקום ה-3 במצעד הבילבורד 200. האלבום הגיע למעמד פלטינה ×3 והוא האלבום הנמכר ביותר של לודאקריס, עם מכירות של למעלה מ־3,600,000 עותקים ברחבי ארצות הברית. מהאלבום יצאו 4 סינגלים, שכולם זכו להצלחה במצעד הבילבורד הוט 100. הוא היה מועמד לפרס גראמי בקטגוריית "אלבום הראפ הטוב ביותר" בטקס גראמי ה-45, אך הפסיד ל-The Eminem Show של אמינם.
רשימת השמעה

| מס' | שם | אמן משתתף | משך |
| --- | --- | --- | --- |
| 1. | Coming 2 America  |   | 4:23 |
| 2. | Rollout (My Business)  |   | 4:58 |
| 3. | Go 2 Sleep  | פיית וילסון ,I-20, ת'רי 6 מאפיה | 5:12 |
| 4. | Cry Babies (Oh No)  |   | 5:58 |
| 5. | She Said  | פיית וילסון | 4:35 |
| 6. | Howhere (skit)   |   | 1:13 |
| 7. | Area Codes  | נייט דוג | 5:03 |
| 8. | Growing Pains  | פיית וילסון, קאון ברייס | 4:51 |
| 9. | Greatest Hits (skit)   |   | 1:18 |
| 10. | Move Bitch  | I-20 ,מיסטיקל | 4:30 |
| 11. | Stop Lying (skit)   |   | 1:38 |
| 12. | Saturday (Oooh Oooh!)  | סליפי בראון | 3:52 |
| 13. | Keep It on the Hush  | ג'אזה פה | 4:48 |
| 14. | Word of Mouf (Freestyle)   | 4-Ize | 2:13 |
| 15. | Get the F**k Back  | שוונה, I-20, פיית וילסון | 5:21 |
| 16. | Freaky Thangs  | טוויסטה, ג'אגד אדג' | 5:34 |
| 17. | Cold Outside  | Chimere | 6:05 |
| 18. | Block Lockdown  | I-20 | 4:25 |
| 19. | Welcome to Atlanta (רצועה מוחבאת)   | ג'רמיין דופרי | 3:41 |
אדוארד המודה

אדוארד המודה (באנגלית עתיקה: Ēadƿeard Andettere, במובן של "מודה/מצהיר על אמונתו"; באנגלית: Eduard the Confessor;‏ 1004 – 5 בינואר 1066) היה מלך אנגליה מ-8 ביוני 1042 ועד מותו.
הערות שוליים

↑  התרגום "מודה" ל-Confessor ננקט בידי: אמנון לינדר, "סקירה על: שלמה סימונסון, הכס הקדוש והיהודים", ציון סא, תשנ"ו, עמ' 484 (המאמר זמין לצפייה במאגר JSTOR לאחר הרשמה); אורה לימור, יצחק חן, ראשיתה של אירופה, כרך א': נוצרים וברברים, האוניברסיטה הפתוחה, תשס"ג, יחידה 2 (כתב יצחק חן), עמ' 224: "אדוארד המוֹדֶה"
| מלכי אנגליה |
| --- | --- | --- |
| שושלות מלוכה | ממלכת מרסיה • בית וסקס • המלכים הנורמנים • בית פלנטג'נט • בית לנקסטר • בית יורק • בית טיודור • בית סטיוארט • בית הנובר • בית סקסה-קובורג-גותה • בית וינדזור |  |
| מלכים | אגברט • אתלוולף • אתלבאלד • אתלברט • אתלרד הראשון • אלפרד • אדוארד הראשון • אלפווארד • אתלסטאן • אדמונד הראשון • אדרד • אדוויג • אדגר • אדוארד השני • אתלרד השני • סוון (מדנמרק) • אתלרד השני • אדמונד השני • קנוט (מדנמרק) • הרולד הראשון (מדנמרק) • הארדיקאנוט (מדנמרק) • אדוארד השלישי • הרולד השני • אדגר אתלינג |  |
| --- | --- |
בקרת זהויות :  NLI: 987007271772405171  PLWABN: 9810549883805606  BnF: cb12034111z (data)  CANTIC: a11188121  GND: 11907978X  ISNI: 0000 0000 8981 1029  LCCN: n80040161  NKC: mub20241234999  NLA: 52673220  NTA: 070216975  SUDOC: 028521595  TePapa: 66139  Trove: 1271752  ULAN: 500283170  VcBA: 495/3910  VIAF: 261559366   WorldCat (עם VIAF): 261559366 
תהלוכת ההלוויה של אדוארד המודה לעבר כנסיית וסטמינסטר; סצנה מתוך שטיח באייה
אולד-סקול היפ הופ

גראנדמאסטר פלאש, מחלוצי ההיפ הופ
די.ג'יי קול הרק, מחלוצי ההיפ הופ
אולד-סקול היפ הופ (באנגלית: Old-school hip hop) היה השלב הראשון מתוך שלושת שלבי ההתפתחות מוזיקת היפ הופ משנות השבעים ועד שנת 1986. המושג "אולד סקול ראפ" מתאר הן את שם התקופה והן את סגנון הראפ שהיה מקובל בתקופה זו (כולל פופ ראפ). נהוג לסיים את התקופה עם הופעתם של סגנונות ההארדקור היפ הופ והגנגסטה ראפ בסוף שנות השמונים.
זמר סקא ורגאיי בשם דיג'יי קול הרק (אנ'), היגר בתחילת שנות השבעים מג'מייקה לניו יורק שבארצות הברית. ב-1977 הממציא הרק את ה"בריק-ביטינג". במקביל אליו פיתח הדיג'יי גראנדמאסטר פלאש את טכניקות הדיג'יי והסקראצ'ינג. הם טבעו את מונח ה"היפ הופ", ונהוג למנות את תחילת התקופה מרגע זה.
בשלב זה, ההיפ הופ לא היה מוכר לציבור הרחב. ב-1979 הוציאה להקת שוגר היל גאנג סינגל בשם "Rapper's Delight" שהצליח בפעם הראשונה לפרסם את הז'אנר שעד אז היה מוכר רק למעטים. הסינגל נחשב לאחד משירי ההיפ הופ המצליחים ביותר בכל הזמנים עם מכירות שעמדו על כ-2 מיליון עותקים. כמו כן הלהקה נחשבת ל"ממציאה" של המושג "ראפ" כשם נרדף להיפ הופ כפי שהוא בא לידי ביטוי בסינגל זה.
מרכזו של הראפ בתקופה זו היה בניו יורק והוא לא התפשט לערים אחרות בשלב זה. הראשון שהתאים את הראפ למוזיקת דיסקו היה דיג'יי הוליווד. ב-1979 הדיג'יי גראנדמאסטר פלאש מניו יורק שעבד יחד עם דיג'יי הוליווד המציא את הרמיקסים ואת טכניקות הסאונד המקובלים עד היום במסיבות. גרנדמאסטר נחשב לראפר המפורסם הראשון שהיה מקליט שירים על גבי קסטות והוא גם הרבה לשתף פעולה עם להקות והוא זכה לפופולריות רבה.
עם הזמן התפשט הראפ לכל אורך החוף המזרחי של ארצות הברית וב-1985 קנה לו אחיזה גם בחוף המערבי. הראפר הראשון של החוף המערבי הוא טו שורט (Too Short) שהתחיל לשיר שירי ראפ בעלי מסר עם אלבומו הראשון "Players". למרות הופעותיו של טו שורט הראפ של החוף המערבי היה עדיין בחיתוליו.
אל אל קול ג'יי (LL Cool J) היה הראפר הראשון שיצר סגנון חדש של ראפ הנקרא פופ ראפ (ראפ שמדבר על אהבה ובעל מסרים רומנטיים) ב-1985 עם אלבומו "Radio". להקת הראפ "Run-D.M.C" שהייתה לא ידועה עד שנת 1984 עת הוציאו את אלבומם הראשון "Run D.M.C". עם הוצאתו הפכו למודל לחיקוי של הראפ.
The Promise of a New Day

The Promise of a New Day (בעברית: ההבטחה ליום חדש) הוא הסינגל השני מתוך אלבומה השני של הזמרת והרקדנית האמריקאית פאולה עבדול אשר יצא ב-20 ביולי 1991.
השיר נכתב על ידי עבדול עצמה, פיטר לורד, סנדרה סטריט ו-וי ג'פרי סמית' והופק על ידי לורד וסמית'.
הצלחה מסחרית

השיר הגיע למקום הראשון בארצות הברית ובכך הפך לשיר השישי של הזמרת לעשות זאת. אם כי לאחר שבוע הוא ירד למקום החמישי ולאחר ארבעה שבועות יצא מ-40 העליונים. בשאר העולם השיר זכה להצלחה פחותה כאשר באוסטרליה וניו זילנד הגיע למקומות 31 ו-26 (בהתאמה) בעוד שבאירופה לא נכנס למצעד האירופאי הכללי. לעומת זאת, בקנדה השיר זכה להצלחה כאשר הגיע למקום השני במדינה ואף דורג במקום ה-32 במצעד הקנדי הסוף שנתי.
גרסאות כיסוי

השיר זכה לגרסת כיסוי של להקת "Mirror Ball Associates" באלבומם Covers Vol. 1.
וידאו קליפ

בוידאו קליפ של השיר נראית עבדול יחד עם רקדנים נוספים או לבדה על רקע נופים שונים כמו מפלי מים, חוף ים, יער ועוד.
מיקומי שיא

|   ‏‏‏  מצעדים ודירוגים (1991–1992)> מדינה |   ‏‏‏  מצעדים ודירוגים (1991–1992)> מצעד |   ‏‏‏  מצעדים ודירוגים (1991–1992)> מיקום שיא |   ‏‏‏  מצעדים ודירוגים (1991–1992)>  |
| --- | --- | --- | --- |
|  אוסטרליה | מצעד הסינגלים האוסטרלי | 31 |  |
|  ארצות הברית | בילבורד הוט 100 | 1 |  |
|  גרמניה | GfK – טופ 100 | 86 |  |
|  הולנד | מצעד 40 הסינגלים ההולנדיים | 39 |  |
|  הממלכה המאוחדת | מצעד הסינגלים הבריטי | 52 |  |
|  ניו זילנד | המצעד הניו זילנדי הרשמי | 26 |  |
|  פלנדריה | אולטראטופ 50 | 39 |  |
|  שוודיה | סוורייטופליסטן | 37 |  |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |   ‏‏‏  מצעדי סוף שנה (1991)>  |
| --- | --- | --- | --- |
|  ארצות הברית | בילבורד הוט 100 | 41 |  |
הערות שוליים

↑  פאולה עבדול, פיטר לורד, סנדרה סטריט, ו-וי ג'י במית'
| פאולה עבדול |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Forever Your Girl • Spellbound • Head Over Heels |  |
| אלבומי רמיקס | Shut Up and Dance: Mixes |  |
| אלבומי אוסף | Greatest Hits • Greatest Hits: Straight Up! |  |
| סינגלים | "Knocked Out" • "The Way That You Love Me • "Straight Up" • "Forever Your Girl" • "Cold Hearted" • "Opposites Attract" • "Rush Rush" • "The Promise of a New Day" • "Blowing Kisses in the Wind" • "Vibeology" • "Will You Marry Me?" • "My Love Is for Real" • "Crazy Cool" • "Ain't Never Gonna Give You Up" • "Dance Like There's No Tomorrow" • "I'm Just Here for the Music" |  |
| סיבובי הופעות | Under My Spell Tour • Total Package Tour • Straight Up Paula! • Paula Abdul: Forever Your Girl |  |
| טלוויזיה | American Idol • Hey Paula • Live to Dance • The X Factor • So You Think You Can Dance |  |
| --- | --- |
בקרת זהויות :  MusicBrainz release group: 3f1502bf-ae9b-391c-aa3d-aa99a807d390  MusicBrainz work: 84553a52-996e-4340-aff5-2a9ad4a7c920
אדוארד הנרי פאלמר

| --- | --- |

 לידה:  7 באוגוסט 1840 קיימברידג', הממלכה המאוחדת של בריטניה הגדולה ואירלנד 
 פטירה:  10 באוגוסט 1882 (בגיל 42) סיני, מצרים 
 שם לידה:  Edward Henry Palmer 
 מדינה:  הממלכה המאוחדת של בריטניה הגדולה ואירלנד 
 מקום קבורה:  קתדרלת סנט פול בלונדון 
 השכלה:  קולג' סנט ג'ון, קיימברידג'
 מעסיק:  אוניברסיטת קיימברידג' 
 בן או בת זוג:  Laura Davis (11 בנובמבר 1871–1878)  Auguste Margarethe Elisabeth (1879–10 באוגוסט 1882) 
 
פאלמר בתל ניצנה, 1871
אדוארד הנרי פאלמר (באנגלית: Edward Henry Palmer;‏ 7 באוגוסט 1840 - 11 באוגוסט 1882) היה מזרחן אנגלי.
The Desert of the Exodus, 1872
חייו

נולד בקיימברידג', אביו היה מנהל בית ספר פרטי. כבר בבית הספר התיכון החל להתעניין בתרבויות ובשפות זרות. הוא למד את שפת הרומאני וגילה עניין בחיי הצוענים. לאחר לימודיו בתיכון נשלח ללונדון ועבד בפקידות. עיסוק זה היה למורת רוחו של פאלמר והוא גיוונו בלימוד שפות: איטלקית וצרפתית. ב-1859 שב לקיימברידג' כשהוא חולה אנוש בדלקת ריאות. הוא החלים ופגש אז במורה לשפה ההינדוסטנית ובהשפעתו פנה ללימודי מזרחנות. למד בסנט ג'ון קולג' והתמחה בתחום הפרסי וההינדוסטני. בעת לימודיו עסק גם בקיטלוג מסמכים בפרסית, ערבית וטורקית בספריות סנט ג'ון קולג', קינגס קולג' וטריניטי קולג'. ב-1867 פרסם עבודה שעסקה במיסטיקה מזרחית.
ב-1869, הצטרף למשלחת מחקר מטעם הקרן הבריטית לחקר ארץ ישראל לחצי האי סיני. בשנה שלאחר מכן המשיך וסקר יחד עם ריצ'רד דרייק את מדבר א-תיה שבמרכז סיני. הם ערכו את הסקר ללא כל ליווי, התרועעו עם הבדווים באזור ופאלמר נקרא בפיהם "עבדאללה אפנדי". בהמשך מסעו הגיע לדמשק וללבנון. בדמשק פגש את החוקר ריצ'רד פרנסיס ברטון ששימש כקונסול הבריטי במקום.
לאחר ששב לאנגליה ב-1870, פרסם ב-1871 את חיבורו "Desert of the Exodus" שהופיע בגיליון של הקרן הבריטית לחקר ארץ ישראל. בסוף 1871 נתמנה לפרופסור הראשי לערבית באוניברסיטת קיימברידג'. הוא נשא אישה והתמקד בהוראה למרות ששכרו היה נמוך. ב-1878 מתה אשתו ממחלה ולאחר שנה נישא שנית. ב-1881 פרש מהוראה בקיימברידג' והחל לכתוב בעיתון סטנדארד ככתב לנושאים לא פוליטיים.
ב-1882 יצא למזרח התיכון על פי בקשת ממשלת בריטניה, במטרה לסייע לכוח המשלוח הבריטי במצרים בקשר עם השבטים הבדווים בסיני. הוא נתבקש על ידי שולחיו לנסות ולמנוע מהשייחים, מנהיגי שבטי הבדווים בסיני, להצטרף למרד עוראבי, ולהמשיך את אי מעורבותם בעניין תעלת סואץ. פאלמר הגיע לעזה ומשם, ללא ליווי, חצה את מדבר סיני במסע בדד רגלי. הוא זכה להצלחה במגעיו עם השייחים בסיני ובהגיעו למצרים מונה כמתווך הראשי של הכוח הבריטי מול הבדווים.
באוגוסט 1882 נשלח פאלמר לסיני בראש משלחת שכללה שני קצינים בריטים ועוד מספר אנשים, ביניהם, בכור חסון - יהודי מיפו. מטרת המשלחת הייתה רכישת גמלים וקניית תמיכת השייחים בסיני. המשלחת צוידה בסכום כסף נכבד ואנשי אחד משבטי הבדווים בסיני שימשו לה כמורי-דרך. בעת הגיעם לוואדי סודר פרצה מחלוקת בין הבדווים המלווים בקשר לאופן חלוקת שכרם. המחלוקת נסתיימה בבריחה של מורי הדרך עם חלק מהכסף ובלקיחת אנשי המשלחת כשבויים על ידי הבדווים שחשו מרוּמים. משנתברר לבדווים שהחזיקו בחברי המשלחת כי אין בידם כסף, רצחו אותם והשליכו את גופותיהם במורד הוואדי באזור הבריכות הנקראות מוית אל גולת.
לאחר מספר ימים בהם לא קיבלו הבריטים מידע ממשלחתו של פאלמר, גויס קולונל צ'ארלס וורן לעמוד בראש משלחת חיפושים. המשלחת הגדולה, בת 220 גמלים ו-370 איש, יצאה לדרכה באוקטובר 1882. לאחר חקירה מאומצת, הצליח וורן לאתר את שרידי גופות הנרצחים, לתפוס את החשודים ברציחתם ולהביאם למשפט במצרים. שרידי הגופות נקברו בקבר אחים בקתדרלת סנט פול בלונדון.
במקום הרצח, על גדתו הצפונית של ואדי סודר, הקים וורן גל אבנים גדול לזכר פאלמר ומשלחתו. המעין הנמצא בקניון שמתחת לגלעד נקרא עין אבו רג'ום.
ראו גם

רצח חוקרי המשלחת הבריטית בסיני ב-1882
אויגן בייר

| --- | --- |
אין תמונה חופשית
 לידה:  18 בפברואר 1882 פוהרליץ, האימפריה האוסטרו-הונגרית האימפריה האוסטרו-הונגרית
 פטירה:  25 ביולי 1940 (בגיל 58) זלצבורג, גרמניה הנאצית גרמניה הנאצית
 מדינה:  אוסטריה 
 השתייכות:  האימפריה האוסטרו-הונגרית האימפריה האוסטרו-הונגרית   אוסטריה הרפובליקה האוסטרית הראשונה   גרמניה הנאצית גרמניה הנאצית
 תקופת הפעילות:  1902–1940 (כ־38 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-24   מפקד הקורפוס ה-18
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב הברזל דרגה שנייה
 
גנרל אויגן בייר (בגרמנית Eugen Beyer;‏ 18 בפברואר 1882 – 25 ביולי 1940), היה מפקד בכיר בוורמאכט שפיקד על קורפוס במלחמת העולם השנייה.
ביוגרפיה > קריירה מוקדמת

בייר נולד ב-18 בפברואר 1882 בפוהרליץ בדרום מוראביה, שהשתייכה לאימפריה האוסטרו-הונגרית. בשנת 1902 התגייס קיניץ לצבא האוסטרו-הונגרי, והצטרף לרגימנט הרגלים ההונגרי ה-31 (פוכרנה), ולחם בשורותיו במלחמת העולם הראשונה, וב-1 בנובמבר 1917 הועלה לדרגת מיור.
לאחר המלחמה נשאר בייר בצבא האוסטרי, ומילא בו תפקידי פיקוד ומטה, ובשנת 1931 הועלה לדרגת לוטננט פילדמרשל.
לאחר סיפוח הצבא האוסטרי לורמאכט, הועלה בייר ב-1 באפריל 1938 לדרגת גנרל חיל הרגלים, ומונה למפקד הקורפוס ה-18.
ביוגרפיה > מלחמת העולם השנייה

עם פרוץ המלחמה היה בייר מפקד הקורפוס ה-18, ופיקד עליו במהלך הפלישה לפולין כחלק מהארמייה ה-14 במסגרת קבוצת ארמיות דרום, ובמהלך המערכה על צרפת לחם עמו כחלק מהארמייה ה-12 במסגרת קבוצת ארמיות A.
ב-5 ביוני 1940 פרש בייר לביתו עקב מחלה, וב-25 ביולי 1940 מת בייר בזלצבורג.
אוגמ"ק יקטרינבורג

אוגמ"ק יקטרינבורג (ברוסית: УГМК Екатеринбург) היא קבוצת כדורסל נשים רוסי מהעיר יקטרינבורג מ-1938, אחת המצליחות ברוסיה והיא אלופת רוסיה הנוכחית. אוגמ"ק, אחת הקבוצות המובילות באירופה, זכתה בשישה תוארי גביע אירופה לאלופות ויורוליג, בשנים 2003, 2013, 2016, 2018, 2019, 2021. בנוסף היא זכתה 17 פעמים באליפות רוסיה ו-11 פעמים בגביע הרוסי.
בעלי הקבוצה הם "חברת המטלורגיה של הרי אורל" (УГМК).
היסטוריה

הקבוצה הוקמה ב-1938 על ידי "חברת בניית המכונות של אוראל" (אוראלמש) ובתחילה נקראה הקבוצה בשם זניט. ב-1958 הקבוצה אוחדה עם "אוונגרד" ונקראה "טרוד". מ-1960 ועד שנת 2000 נקראה בשם "אוראלמש". ב-1964 הקבוצה העפילה לליגה הבכירה בברית המועצות ובשנים 1973–1974 הקבוצה סיימה במקום השלישי באליפות, הישגה הטוב ביותר בתקופה ההיא. בעונת 1985 אף העפילה לגמר הגביע אך הפסידה.
בשנת 2000 הקבוצה נקראה אוראלמש-אוגמ"ק בשל הצטרפותה להסכם חסות עם "חברת המטלורגיה של הרי אוראל" (Уральская горно-металлургическая компания), שנה לאחר מכן נפרדה מ"חברת בניית המכונות של אוראל" וחדלה לשאת את השם אוראלמש.
בשנת 2009, לאחר התפרקות מועדון צסק"א מוסקבה, מאמנה וקבוצת שחקניות בולטות עברו ל"אוגמ"ק". בנוסף, החל משנה זו, זכתה הקבוצה 9 פעמים רצופות באליפות הפרמייר ליג הרוסי בכדורסל נשים.
בעונת 2018 זכתה באליפות הליגה הרוסית, ביורוליג, בסופרקאפ האירופי לנשים ובגביע הרוסי. בעונת 2019 זכתה בפעם השנייה ברציפות ביורוליג נשים אחרי שהתמודדה בגמר נגד דינמו קורסק, עליה גם גברה בגמר פלייאוף ליגת העל הרוסית בכדורסל נשים, בדרך לזכייה 13 במספר באליפות המדינה.
בעונת 2019/2020 העפילה לשלב רבע גמר יורוליג נשים וזכתה באליפות ה-14 בתולדותיה. בעונת 2020/2021 זכתה בפעם הששית ביורוליג נשים.
תארים

אלופת רוסיה
זכייה (17): 2002, 2003, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2023, 2024
גביע רוסיה
זכייה (11): 2005, 2009, 2010, 2011, 2012, 2013, 2014, 2017, 2018, 2023, 2024
הסופר קאפ הרוסי בכדורסל נשים
זכייה (3): 2021, 2022, 2023
יורוליג
זכייה (6): 2003, 2013, 2016, 2018, 2019, 2021
הסופר קאפ האירופי
זכייה (3): 2013, 2016, 2018
הערות שוליים

↑  Премьер-лига. Женщины. Финал. 3-й матч. УГМК обыграл курское «Динамо» и в 13-й раз подряд стал чемпионом России
↑  Евролига. Женщины. 1/2 финала. УГМК победил «Фенербахче» и вышел в финал, «Авенида» обыграла «Шопрон»
1 2  Евролига. Женщины. Финал. УГМК обыграл «Авениду» и стал шестикратным чемпионом‏, sports.ru
↑  Баскетболистки УГМК в четвертый раз выиграли Евролигу
The Principal

| --- | --- |

 שיר בביצוע מלאני מרטינז
 מתוך האלבום K-12
 יצא לאור:  6 בספטמבר 2019
 תאריך הקלטה:  2019
 סוגה:  אלטרנטיבי
 שפה:  אנגלית
 אורך:  2:57
 חברת תקליטים:  אטלנטיק
 כתיבה:  מרטינז, מייקל קינן
 הפקה:  קינן
The Principal (בעברית: המנהל) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.
הוידאו קליפ הרשמי של השיר הועלה לערוץ היוטיוב של מלאני מרטינז ב-24 באוקטובר 2019. נכון לאוקטובר 2020, מונה הצפיות של הקליפ עומד על קרוב ל-14 מיליון צפיות.
רקע

השיר נכתב על ידי מלאני מרטינז, יחד עם מייקל קינן, והופק על ידי קינן, שעבד עם מרטינז גם על יתר שירי האלבום (למעט Drama Club), וכן על השירים "Piggyback", ו-"Gingerbread Man".
בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.